Djabra

Djabra on CP9:n Koirakoiramarjan (mallia susi) syönyt, sakea ylpeästi hörppivä kung-fu pitoinen jäsen. Hänet tunnetaan erityisesti myötähäpeää herättävistä susihukka-sanaleikeistä, joita Djabralla on varastossa sangen riittoisasti.
Hän on erittäin kovaääninen ja päästää "ÄYYY!" -tyylisiä äännähdyksiä lauseittensa välissä. Djabran epäsuosio muiden CP9:n jäsenten keskuudessa näkyy muun muassa siten, että Kalifa kuristaa häntä jatkuvasti.
== Susimainen käyttäytyminen ==
Djabralla on järkyttävän kova tarve korostaa susimaisuuttaan joka käänteessä, esimerkiksi kertomalla olevansa yhtä juonitteleva ja verenhimoinen kuin hänen toteemieläimensä. Hän on kuitenkin vajonnut ajan myötä niin alas, että nauttii suuresti myös suteen liittyvistä sanoista. Djabran ehdoton suosikki näistä kaikista on se, kun jotain valuu hukkaan. Tämä on ainoa syy, miksi Djabra muun muassa kaataa tynnyreittäin CP9:n ruokavaroja mereen, joka saa laskuista huolehtivan Rob Luccin täysin sekaisin.
Djabran fanaattisuus susia kohtaan on ilmiselvää, sillä hän viettää lähes kaiken aikansa susimuodossa. Tätä on jatkunut jo niin kauan, että Djabra toisinaan unohtaa täysin olevansa pirunmarjakäyttäjä eikä minkki.
Koiramaisten minkkien tavoin myös Djabra pitää luiden pureksimisesta ja on siksi erityisen ihastunut Brookiin. Hän matkaa jopa kämäiselle Jayan pubille asti vain seuratakseen herkullisen luurangon varsin surkeaa esitystä. Djabra on ominut myös minkkien tervehdyksen, "graupusun", ja vastaavalla tavalla tahtoo kiehnätä muita vasten ja lupsutella heitä koiramaisesti.
CP9
Spandam • Rob Lucci • Hattori • Kaku • Djabra • Blueno • Kumadori • Fukuro • Kalifa
Category:CP9
Category:Maailmanhallitus
Category:Pirunmarjakäyttäjät
Category:Fauna